Category Archives: veldtogte
deur Admin in veldtogte op 11 September, 2018
Lees hier meer: Ons veg vir die behoud van die PUK-kultuur
deur Admin in veldtogte op 04 September, 2018
AfriForum Jeug, AfriForum, Eengesind, Meyer le Roux, Road Trip SA en die Erfenisstigting fokus op JOU erfenis.
Leer ken jou erfenis in drie stappe:
Laai die toepassing af (QR-kode).
Identifiseer erfenisgebiede in jou omgewing.
Stuur koördinate en kort feite-oorsig na erfenis@afriforum.co.za (ons laai dit op die toep).
Klik hier om die toepassing af te laai:
MY KOSHUIS. MY TROTS.
deur Admin in veldtogte op 30 May, 2018
AfriForum Jeug is gekant teen die Universiteit van Pretoria (UP) se besluit om die koshuisname en gangname van sekere koshuise weg te vat. Ons as AfriForum Jeug sê nee. Die koshuisname en gangname is deel van die geskiedenis van geboue waarin duisende studente al gewoon en geleef het. Hierdie name dra herinneringe en betekenis vir te veel studente en oud-studente; dit mag nie eenvoudig weggeneem word nie. UP-studente se stemme moet gehoor word! Ons opinies maak saak!
Gee ons jou mandaat om met die bestuur van die Universiteit van Pretoria asook die SR te vergader.
Hiermee voeg jy jou stem tot ons petisie vir die behoud van koshuisname en gangname by die betrokke koshuise van die UP-kampus.
Onderteken hierdie petisie en gee jou steun vir hierdie veldtog om koshuisname en gangname vir ons nageslag te behou.
Volkswagen Motorsport Suid-Afrika diskrimineer op grond van ras
deur Admin in veldtogte op 09 May, 2018
Volkswagen Motorsport Suid-Afrika diskrimineer op grond van ras. AfriForum Jeug staan dié rasgebaseerde beleid teë en voer aan dat jongmense slegs op meriete gekeur moet word.AfriForum Jeug het reeds skrywes aan Volkswagen SA en Volkswagen se hoofkantoor in Duitsland gerig. Voeg jou naam by ons klagte.
Dit is eenvoudig: Die vinnigste renjaer moet die geleentheid kry.
Steun ons petisie hier:
Ken jy pres. M.T. Steyn?
deur Admin in veldtogte op 12 April, 2018
Ken jy pres. M.T. Steyn? Beantwoord die onderstaande vrae en staan ’n kans om die boek Wes-Transvaal: Militêre brandpunt van die Anglo-Boereoorlog, 1899-1902 van Kraal Uitgewers te wen.
WEN!: Wes-Transvaal: Militêre brandpunt van die Anglo-Boereoorlog, 1899-1902 (Kraal Uitgewers)
1. Wie is die beeldhouer wat die standbeeld van pres. M.T. Steyn gemaak het wat op die Kovsie-kampus is?*
2. Waar is pres. Steyn gebore?*
3. Wat is sy geboortedatum?*
4. Waarom was sy vader as “Marthinus Blinkstewels” bekend?*
5. Waar het hy sy skoolopleiding op 20-jarige leeftyd voltooi?*
6. As wat het hy hom in Engeland bekwaam?*
7. Wie het hy as president van die Republiek van die Oranje-Vrystaat opgevolg?*
8. Waarom was hy nie in 1902 by Vereeniging om oor moontlike vrede met die Britse Ryk te onderhandel nie?*
9. Waar is hy begrawe?*
10. Noem een lofwaardige karaktertrek wat hy na jou mening verteenwoordig.*
Die wenner word op 4 Mei 2018 aangekondig. Ons sal die wenner kontak deur middle van die besonderhede wat ingevul is. Maak dus seker dat joune korrek is!
Wenners word 4 Mei op AfriForum Jeug se Facebook-blad aangekondig.
Steyn Moet Bly
deur Admin in veldtogte op 10 April, 2018
AfriForum en AfriForum Jeug sorg vir die behoud van ons Erfenis. Die Universiteit van die Vrystaat (UV) wil President MT Steyn se standbeeld van die Bloemfontein kampus bedek en later permanent verwyder. Ons sê nee. Afrikaner erfenis en die rol wat Pres Steyn gespeel het onder Afrikaners en Suid-Afrikaners kan nie ontken word nie en het ‘n plek op die kampus.
Hiermee voeg jy jou stem tot ons petisie vir die behoud van die Steyn standbeeld by die Universiteit van die Vrystaat.
Onderteken die petisie en gee ons jou mandaat ter behoud van ons erfenis:
deur Admin in veldtogte op 12 February, 2018
31 Maart – 6 April 2018
Vyf dae en ses nagte op die spoor van Maritz, Kemp en Stadler in die Kalahari.
Leer meer oor jou geskiedenis, jou kultuur en jouself!
Koste: R1 000 R500 terugbetaalbaar met bywoning
Programoorsig: 31 Maart: Reis na Upington, 1–5 April: Volg 75 km-staproete en span langs die rivier uit, 6 April: Reis terug huis toe
Teikengroep: 18–28 jaar
Het jy wat dit vat om in die rebelle van 1914/1915 se voetspore te loop?
Lees by www.afriforumjeug.co.za meer oor wat jy kan verwag en bespreek jou plek.
Sperdatum vir besprekings: 1 Maart 2018
Navrae: 081 217 0008 of marike.vanas@afriforum.co.za
Takbestuur-opleidingskamp: 2427 Januarie 2019
deur Admin in veldtogte Witwarm op 13 November, 2017
Met die invul van die registrasievorm hieronder aanvaar ons dat die datum vir jou haalbaar is. Indien iets voorval en jy nie meer kan bywoon nie, sal ons jou graag aanmoedig om iemand in jou plek te stuur sodat jou tak die nodige blootstelling kry. Indien niemand jou plek kan vul nie sal kostes steeds uit die betrokke begroting verhaal word. Let wel dat daar ‘n koste implikasie is op enige veranderinge op vlugte.
deur Admin in Hou ons hier dop veldtogte op 26 October, 2017
500 jaar van hervorming
deur Admin in veldtogte Witwarm op 24 October, 2017
Martin Luther (of Luder, later Ludher), een van die grootste vaders van die Protestantse Hervorming, is op 10 November 1483 in Eisleben, Sakse gebore.
deur Admin in veldtogte Witwarm op 31 August, 2017
Die term “Pukke” in die naam “NWU-Pukke” gee identiteit aan Puk-studente en hul kampus. ’n Besluit is onlangs geneem dat die Pukke-identiteit afgeskaf gaan word sonder dat daar vooraf met belanghebbendes soos studente, toekomstige studente of hul ouers gekonsulteer is.
deur Admin in veldtogte Witwarm op 03 July, 2017
Verseker dat NWU LLB-graad akkreditasie behou
deur Admin in veldtogte op 21 April, 2017
AfriForum Jeug is bekommerd oor die oënskynlike politieke agenda agter die aanpassings wat aan die LLB-graad van die Noordwes-universiteit vereis word deur die Raad op Hoër Onderwys. Die raad het onlangs verskeie gebreke met dié kwalifikasie by die NWU uitgewys wat daartoe kan lei dat akkreditasie teruggetrek kan word.
Studente moet opstaan en betrokke raak indien hulle erkende grade wil verwerf.
Voeg jou naam by ons petisie om aan te dring dat die universiteit alles moontlik doen om te verseker dat die LLB-graad geakkrediteer bly.
#onswiljo(o)l – Bring Tuks Jool terug!
Die eerste Jool-byeenkoms in Suid-Afrika is in 1925 by die Universiteit van Pretoria (UP) gehou.
Die UP-bestuur poog om jou van studentwees te ontneem deur:
– Studentelewe op Tuks te verwyder
– Studentetradisies op kampus af te skaf
AfriForum Jeug is gekant teen die afskaffing van studentetradisies want #onswiljo(o)l!
Onderteken AfriForum Jeug se petisie indien jy voel dat studentelewe op Tuks bevorder moet word en Jool weer soos in toeka se dae sy regmatige plek as ’n wonderlike studentetradisie moet inneem.
Universiteitsbesture, laat ons studente in vrede studeer!
deur Ruan Vermeulen in veldtogte op 30 January, 2017
UV-bestuur, laat ons studeer!
deur Ruan Vermeulen in veldtogte op 20 September, 2016
Rugsakreis op die Rebelspoor
deur Admin in veldtogte op 09 September, 2016
Dit was die Afrikaner se donkerste uur toe die bittereinders van die Anglo-Boereoorlog mekaar twaalf jaar later die stryd aansê: Aan die een kant die regeringsmagte (Kakies) van premier Louis Botha en sy minister van verdediging, Jan Smuts – aan die ander kant die rebelliekommando’s (Boere) van generaal Koos de la Rey, kommandant-generaals Christiaan de Wet en Christiaan Beyers. Na ’n paar maande was alles verby. Die einde was bitterder as in 1902.
Hoe gebeur so ’n tragedie?
Wie was die rolspelers?
Hoe kyk ’n mens ’n honderd jaar later daarna?
Bring jou rugsak en kom toer deur die Kalahari op die spore van genl. Kemp en genl. Maritz saam met AfriForum Jeug
Datum: 1 – 9 Oktober 2016
RSVP:Stuur jou naam, van, selfoonnommer en kampusnaam voor of op 15 September na: marike@afriforum.co.za
9 Dae vol pret en opwinding
Leer meer oor jou kultuur
Leer meer oor jou geskiedenis
Leer meer oor jou erfenis
Leer meer oor jouself
Kovsies! Laat Soetdoring en Armentum toe om aan die finaal van die ATKV se Universiteitesêr deel te neem!
deur Ruan Vermeulen in veldtogte op 19 August, 2016
Deur hierdie petisie te onderteken, doen ek ‘n beroep op die bestuur van die UV om Soetdoring en Armentum toe te laat om aan die finaal van die ATKV se Universiteitesêr deel te neem.
deur Ruan Vermeulen in veldtogte op 16 August, 2016
deur Admin in veldtogte op 28 July, 2016
Waarom moet ek my kruisie trek tydens die studenteraadverkiesing?
ŉ Bevoegde studenteraad (SR):
Kommunikeer met studente en is bewus van die jongste verwikkelinge;
Spreek klagtes aan wat van studente ontvang word;
Vermy politieke paaiery en doen wat werklik in belang van studente is;
Verhoed dat ŉ klein groepie anargiste namens alle studente praat;
Neem studente se menings in ag tydens besluitneming en steun nie slegs op hul eie opinie nie;
Laat hulle nie deur die bestuur voorskryf nie;
Probeer om studente gelukkig te hou, nie die bestuur nie;
Praat namens jou by die raad en senaat;
Huiwer nie om die howe te nader ten einde studente se regte te beskerm nie.
Stem vir ŉ studenteraad (SR) indien jy keelvol is vir:
Geweld op kampus;
ŉ Klein groepie anargiste wat kwansuis namens jou praat;
ŉ SR wat nie na studente luister nie;
ŉ SR wat niks rondom studente se klagtes doen nie;
ŉ SR wat besluite neem sonder om studente se menings in ag te neem;
ŉ SR wat slegs probeer om politieke partye gelukkig te hou;
ŉ SR wat meer daarin belangstel om die bestuur gelukkig te hou as studente;
ŉ SR wat nie namens studente optree nie, maar hulle deur die bestuur laat voorskryf;
ŉ SR wat te bang en geïsoleerd is om die howe te nader indien dit nodig sou wees;
ŉ SR wat swig voor intimidasie.
Jongste nuus rakende die SR-verkiesing:
VSR-kandidate appelleer teen studentehofbevel
US-verkiesingshoof sê studentehof tree buite magte op
AfriForum Jeug appelleer ná onregmatige opskorting van VSR-kandidate se kandidature by US
AfriForum Jeug ondersteun die volgende kandidate:
Bernard Pieters MSc Geohidrologie 8ste jaar
Thea Bester BSc Chemie en Polimeerwetenskappe 2de jaar
Netanje van Niekerk BA Filosofie, Politiek en Ekonomie 2de jaar
Ashwin Maloy BA Internasionale Studies 1ste jaar
AfriForum Jeug veg in hof vir behoud van Afrikaans op Kovsies
deur Ruan Vermeulen in veldtogte op 28 June, 2016
Die Universiteit van Vrystaat se regspan erken dat die besluit op ’n nuwe taalbeleid wat Afrikaans as medium van onderrig aan die instelling uitrangeer, nie weens finansiële redes geneem is nie, maar omdat Afrikaans volgens hulle tot segregasie lei.
Geen reg kan bevorder word deur ’n ander reg weg te neem nie. Die Universiteit van Vrystaat bied parallelmedium-onderrig aan en geen student word van ’n studiegeleentheid ontneem omdat ŉ ander student se reg tot Afrikaanse moedertaalonderrig gerespekteer word nie.
AfriForum Jeug dryf ŉ petisie vir die behoud van Afrikaans op Kovsies. As moedertaalonderrig jou of jou naastes na aan die hart lê laat jou stem hoor.
Teken die petisie hieronder en help AfriForum Jeug om Afrikaans op Kovsies te red!
Versprei asb. die petisie en moedig vriende en familie aan om dit ook te teken.
deur Ruan Vermeulen in veldtogte op 20 April, 2016
deur juan in veldtogte op 01 April, 2016
Moedertaalonderrig is nie ’n voorreg nie, maar jou grondwetlike reg – daarom dring ons daarop aan om in Afrikaans klas te loop.
AfriForum Jeug loods die #AfrikaansSalBly-veldtog vir die behoud en implimentering van Afrikaans op tersiêre vlak.
Die veldtog dien as bewusmaking onder en motivering van studente op alle kampusse om in Afrikaans te dig en droom, bid en dink, sing en dans.
Staan ’n kans om ’n AfriForum Jeug-studiebeurs van R20 000 te wen as jy in Afrikaans studeer.
Matie beurswenner: Annamari Booysens
Kovsie beurswenner: Christien Diedericks
Pukke beurswenner: Alexa Kellner
Tuks beurswenner: Carmi Joubert
SMS jou “naam” en “kampus se naam” na 32687 (R1).
Pamflet 1: Hoekom nie nét Engels nie
Pamflet 2: Dis studente wat Afrikaans gaan red, nie kampusbesture nie.
Pamflet 3: Is Afrikaanse dosente die volgende #MUSTFALL-slagoffers
Pamflet 4: Ons het ‘n plek hier
STAAN OP TEEN ONREGVERDIGHEID!
deur juan in veldtogte op 02 February, 2016
Die besluite van die bestuur van Stellenbosch-kampus is teenstrydig met die Grondwet en die universiteit se taalbeleid.
Besluite wat deur bestuur geneem word, weerspieël nie dit wat in uitsprake gesê word nie.
Prof. Wim de Villiers – die visekanselier en rektor – kan nie langer vertrou word nie.
Laat gelykheid eerder as onregverdigheid op Stellenbosch-kampus seëvier.
Teken AfriForum Jeug se petisie en eis dat MATIES-studente van onregverdigheid vrygestel word!
Ondersteun jy ‘n optog teen onregverdigheid?
deur juan in veldtogte op 21 October, 2014
Stel ons vry!:
AfriForum Jeug dryf ‘n veldtog teen onbillike regstellende aksie (affirmative action). Regstellende aksie in Suid-Afrika het misluk omdat dit die minderheid vervreem en nie aan die verwagtinge van die meerderheid voldoen nie. AfriForum Jeug eis dat jongmense van regstellende aksie vrygestel moet word.
Aksies wat al gedryf is:
Petisie teen rasseklassefikasie ingehandig by parlement.
Dryf veldtog teen rasseklassefikasie.
Nasionale protesaksie op vier universiteitskampusse (UP, US, NWU, UV);
Gesprek met die internasionale liggaam, UNESCO, oor onbillike praktyke aangaande regstellende aksie;
Bystand aan studente wat aan rasgebaseerde toelatingsvereistes aan universiteite onderworpe is en daaronder ly;
Samel meer as 10 000 petisies in teen regstellende aksie;
Mobiliseer jongmense teen dié beleid en beïnvloed privaat sektor om standpunt in te neem;
Hou dieretuinprotes oor regstellende aksie;
Swartgeverfde studente vra Mbeki om hulle te herklassifiseer as Afrikane;
Ballonprotes by Fort Schanskop;
Proteshok teen regstellende aksie by Aardklop
Die bevordering van ’n kultuur van leierskap onder jongmense is een van AfriForum Jeug se hooffokusareas. Die doel is nie net om leierskap te kweek nie, maar ook om die Christelike demokratiese denkraamwerk en die beginsel van kulturele vryheid aan jongmense bekend te stel.
Opleiding onder die jeug gaan in drie sfere plaasvind, naamlik takbestuursopleiding, openbare kitsopleidingsessies en ’n opleidingstoer.
Takbestuursopleiding vind plaas in die vorm van ’n interkampus-opleidingskamp wat aan die begin van elke jaar gereël word. AfriForum Jeug se uitvoerende bestuur, landswye takbestuurslede en lede wat op portefeuljekomitees dien, woon die kamp by. Die opleiding fokus op die bestuur van spesifieke portefeuljes, woordvoerdervaardighede, AfriForum Jeug se nasionale strategie en beplanning ten opsigte van veldtogte, ledewerwing en fondsinsamelings.
Kitsopleidingsessies is informele opleiding waar sprekers binne ’n beperkte tyd ’n konsep verduidelik. Die elemente wat gedek word, is onder meer leierskap, waardes, geskiedenis, erfenis, kulturele vryheid en ook vaardighede soos onderhandelings- en debatvoeringsvaardighede. AfriForum Jeug neem elke drie maande nuwe jongmense in die program op.
Die opleidingstoer behels ’n begeleide toer na verskeie museums, erfenisgebiede en geskiedkundige besienswaardighede regoor Suid-Afrika. Die toer poog om jongmense bloot te stel aan die betekenis van kulturele vryheid en die waarde van Afrikanergeskiedenis. Die opleidingstoer vind in September plaas.
Raak meer betrokke, e-pos jou besonderhede na jeug@afriforum.co.za
Aksies wat al gedryf is om gehalteonderwys te verseker:
Vergader met raad van Hoër Onderwys om toelating tot universiteite wat gegrond is op ras te bespreek.
Tree op saam met Potchefstroom Landou studente om diskriminasie teen Afrikaans en blanke studente op kampus teen te staan.
Was suksesvol om leerlinge van regoor Suid-Afrika se uitstaande matrieksertifikate te laat uitreik;
Toelatingsvereistes aan universiteite aangevat en topstudente bygestaan om toelating te kry;
Gr. 12-vraestelle wat van swak gehalte was aan die minister van basiese onderwys deurgegee en voorstelle ingedien;
Dryf veldtogte vir die behoud van moedertaalonderrig as tersiêre en sekondêre onderrigmedium;
Sentralisering van universiteitsaansoeke by die departement van hoër onderwys teengestaan;
Veeartsenykundestudente, wat aan diskriminerende toelatingsvereistes onderworpe was, bygestaan;
Onderwysdepartement van Mpumalanga by die Openbare Beskermer (OB) aangekla vanweë administratiewe probleme wat leerlinge en ouers ervaar het.
deur Admin in veldtogte op 20 October, 2014
‘n Klagtekanaal vir studente se taalklagtes:
Studente kan hul stem laat hoor oor probleme wat met taal verband hou. Dit gebeur dikwels dat studente vir Afrikaanse lesings betaal, net om te ontdek dat lesings eksklusief in Engels aangebied word. AfriForum Jeug moedig Afrikaanse studente aan om inligting hieroor aan ons deur te gee sodat dit aangespreek kan word.
Aksies wat al gedryf is vir die beskerming van Afrikaans:
Tree teen UNISA op nadat dit aan die lig gekom het dat UNISA nie Afrikaanse vraestelle beskikbaar gestel het aan Afrikaanse studente nie.
Vegader met raad van Hoër Onderwys om rasseklassifikasie te bespreek.
Omvattende verslag oor moedertaalonderrig bekendgestel;
Petisiemuur by Tukkies aangebring wat eis dat studentegetalle van Afrikaanssprekendes nie verder afneem nie;
Voorlegging aan die minister van hoër onderwys gedoen oor die voordele van moedertaalonderrig;
Veg vir behoud van Afrikaanse enkelmediumskole;
Voortdurende suksesvolle hantering van taalklagtes op universiteitskampusse;
Jeugkonferensies oor moedertaalonderrig gehou;
Studentekonferensie op Tukkies oor voordele van moedertaalonderrig gehou;
Stille protes vir moedertaalonderrig by die departement van hoër onderwys;
Protespiekniek vir Afrikaans op Tukkies;
‘Hardloop vir Afrikaans’-geleenthede op universiteitskampusse.
AfriForum Jeug is die afgelope twee jaar betrokke by liefdadigheidsprojekte by kinderhuise landwyd. Ons Groenemmerprojek was ŉ reusesukses en het ŉ werklike verskil in kinders se lewens gemaak.
AfriForum Jeug het egter in 2015 besluit om die Groenbussieprojek van stapel te stuur wat die insameling van R1 miljoen behels. Dit is ŉ reusetaak, maar vir ŉ reusedoel.
Dié doel is die Gracia-kinderhuis in Pretoria-Wes. Die kinderhuis het etlike jare gelede genoegsame behuising gehad, maar dié prentjie het verander. Die kinderhuis het hul behuising verloor, nadat die donateur oorlede is. Die huismoeder het die kinders in haar eie woning ingeneem en die huis aangepas om 40 tot 60 kinders te kan akkommodeer. Die kinderhuis ontvang geen staatsubsidie nie en is van borge afhanklik.
Dit is Gracia en AfriForum Jeug se droom om R1 miljoen in te samel. Die geld sal gebruik word om ŉ huis – direk langs die kinderhuis – te koop.
Die bykomende geld wat moontlik ingesamel sal word, sal vir verdere studies vir die kinders aangewend word.
Die geld word direk in ’n trust inbetaal, wat deur Hurter Spies Prokureurs geadministreer word.
Kyk gerus die video wat AfriForum van die kinderhuis vervaardig het en voel asseblief welkom om ons te kontak vir enige navrae.